Էլեանոր Բաթլեր

**Էլեանոր Բաթլեր** (, հայտնի է նաև որպես **Նելլ Բաթլեր**,  ), սպիտակամորթ կին, որը 1681 թվականին գաղութատիրական Մերիլենդում ամուսնացել է աֆրիկացի ստրկացած տղամարդու հետ:

## Կենսագրություն
Բաթլերը, ով ծագումով իռլանդացի էր, Չարլզ Կալվերտի՝ Բալթիմորի 3-րդ բարոնի կողմից վարձակալված ծառա էր: Մոտ 16 տարեկանում նա հայտարարեց, որ մտադիր է ամուսնանալ միայն «նեգր Չարլզ» անունով մի տղամարդու հետ։ 1664 Մերիլենդի օրենքը նախանշում էր ազատ կնոջ իրավական կարգավիճակը, ով կամավոր ամուսնանում էր ստրկացած տղամարդու հետ․ նա պիտի ծառայեր իր ամուսնու տիրոջը մինչև նրա մահը, և նրանց միությունից ծնված սերունդը ապրելու էր ստրկության մեջ։ Չնայած դրան, Բաթլերը որոշել է ամուսնանալ։ Սպիտակ կնոջ ստրուկ դառնալու միտքը վշտացրնում էր Լորդ Բալթիմորին, և նա փորձում էր հետ պահել այդ կնոջը այդ պատճառով:

Լորդ Բալթիմորը խնդրեց Մերիլենդի նահանգային ժողովին փոխել 1664 թվականի օրենքը, և 1681 թվականին հիմնական դրույթները չեղյալ հայտարարվեցին: Նոր օրենքն արգելեց ամուսնությունները իգական սեռի ծառայողների և ստրկացած տղամարդկանց միջև և նախատեսում էր հսկայական պատժիչ տուգանքներ, որոնք գանձվում էին այսպիսով ամուսնացած ցանկացած ստրկացողից:

Չնայած դրան, Բաթլերն ու Չարլզն ամուսնացան 1681, նախքան օրենքի ուժի մեջ մտնելը։ Քանի որ նոր օրենքը չուներ հետադարձ ուժ, հավանաբար, նաև այն պատճառով, որ լորդ Բալթիմորը անորոշ ժամանակով լքեց Մերիլենդը 1684 թվականին Բաթլերն ու Չարլզն իրենց մնացած կյանքն ապրեցին որպես ստրուկ Ուիլյամ Բոարմանի՝ Էլեոնորա Բաթլերի ամուսնու գործավարի մոտ: Նրանք ունեցել են յոթ կամ ութ երեխա, բոլորը ծնվել էին 1664 թվականի օրենքի չեղարկումից հետո, բայց նրանք, այնուամենայնիվ, ծնվել էին որպես ստրուկ: Մի որդին՝ Ջեքը, փախավ և ավելի ուշ գնեց իր ազատությունը Բոարման ընտանիքից: Մնացածը զավակները եղել են որպես մարդկային շարժական ունեցվածք։

1770 թվականի հոկտեմբերին նրանց երկու ժառանգները՝ Ուիլյամ և Մերի Բաթլերը, որոնք դեռ ստրկացած էին, հայց ներկայացրեցին իրենց ազատության համար՝ հիմնավորելով, որ նրանք սպիտակամորթ կնոջ ժառանգներ են: Մերի Բաթլերը Նել Բաթլերի ծոռնուհին էր, բայց գավառական դատարանը նրանց դեմ վճիռ կայացրեց՝ նշելով, որ «այս մարդկանցից շատերը, եթե նույնիսկ ազատ արձակվեն, չեն կարող խառնվել բոլորի հետ և դառնալ հասարակության անդամ»:

1787 թվականին Ուիլյամի և Մերի Բաթլերի դուստրը, որը նույնպես կոչվում էր Մերի, հաջողությամբ դատի տվեց իր ազատության համար, բայց նրա հաղթանակը ընթացակարգային հաղթանակ էր, որը զուրկ էր որևէ հատուկ նախադեպից: Թեև նրա փաստաբանը հույս ուներ, որ դատարանը կորոշի, որ սպիտակամորթ կնոջ ցանկացած ժառանգ չի կարող ստրկության ենթարկվել, նման որոշում և հեռուն գնացող հետևանքներ չեղան: Փոխարենը, դատարանը որոշեց, որ քանի որ ապացույցներ չկան Նել Բաթլերի և սևամորթ Չարլզի միջև օրինական միության մասին, նրա դեպքում չպետք է կիրառվեին 1664 թվականի օրենքի դրույթները, որոնք դատապարտում էին նրան և նրա սերունդներին ստրկության: Այս փոխզիջումային որոշումը թույլ տվեց Մերի Բաթլերին ստանալ ազատություն՝ առանց որևէ էական ազդեցություն գործելու նահանգում սեփականության իրավունքի վրա:

## Ծանոթագրություններ

## Արտաքին հղումներ
* Butler Family Tree - Բաթլերի ժառանգների վեց սերունդներ, *Reginald F. Lewis Museum of Maryland African American History & Culture*

Կատեգորիա:Ամերիկացի կանայք
Կատեգորիա:Գաղութատիրություն
Կատեգորիա:Իռլանդացի կանայք
Կատեգորիա:Կանանց իրավունքներ
Կատեգորիա:Ստրուկներ